cyanic-selkie/wikianc huggingface dataset:
Дубай (эмірат)
XX стагоддзе
У пачатку 1920-х гадоў у Эміратах разгарнулася барацьба за незалежнасць. У гэты ж у час адбылася пераломная падзея ў гісторыі Эміратаў і ўсяго Блізкага ўсходу — у Персідскім заліве было адкрыта радовішча нафты. У 1922 годзе англічане ўсталявалі кантроль за правам шэйхаў прадастаўляць канцэсіі на разведку і здабычу нафты. Аднак у Дагаворным Амане нафтаздабыча не вялася і асноўны даход Эміратам прыносіла гандаль жэмчугам. З пачаткам здабычы нафты ў 1950-х у рэгіён пачаўся прыток замежных інвестыцый, даходы ад гандлю нафтай дазволілі істотна падняць узровень жыцця мясцовага насельніцтва. Але Эміраты заставаліся пад брытанскім пратэктаратам, супраць якога ў 1964 годзе выступіла Ліга арабскіх дзяржаў, якая дэкларыравала права арабскіх народаў на поўную незалежнасць. У 1968 годзе, пасля апублікавання рашэння ўрада Вялікабрытаніі аб намеры вывесці да канца 1971 года брытанскія войскі з раёнаў, размешчаных на ўсход ад Суэцкага канала, у тым ліку з дзяржаў Персідскага заліва, Эміры падпісалі пагадненне аб утварэнні Федэрацыі арабскіх Эміратаў Персідскага заліва. 18 лютага 1968 года шэйх Дубая Рашыд ібн Саід сустракаўся ў спецыяльна пабудаваным у пустыні намётавым лагеры з эмірам Абу-Дабі шэйхам Заедам ібн Султанам ан-Нахаянам, дзе яны прыйшлі да прынцыповай дамоўленасці аб стварэнні федэрацыі Абу-Дабі і Дубая («Union Accord»). У палацы шэйха, у Дубаі, 2 снежня 1971 года сустрэліся Эміры Абу-Дабі, Дубая, Шарджа, Аджман, Фуджайры і наследны прынц Умм-эль-Кайвайна для падпісання часовай канстытуцыі ААЭ. Дубай стаў другім эміратам краіны, якія атрымаў незалежнасць.
Парты
Праліў Крык з глыбокай старажытнасці гуляў выключную ролю для Дубая і ўсяго басейна Індыйскага акіяна, паколькі з'яўляўся зручнай і бяспечнай гаванню для лодак і драўляных судоў, захаджалых у парты Персідскага заліва, Афрыкі і Індыі.
Змеепадобныя елкі
Змеепадо́бныя е́лкі — помнік прыроды рэспубліканскага значэння ў Брэсце, Беларусь. Растуць у заходняй частцы Парку культуры і адпачынку на ўчастку разам з іншымі дрэвамі елкі распаўсюджаных формаў. Уся група дрэў абнесена металічнай агароджай. Марфалагічна змененая форма елкі еўрапейскай (Picea abies 'virgata' ); мае доўгія маларазгалінаваныя бакавыя галінкі. Узрост каля 80 гадоў, вышыня каля 10 м. Каштоўная дэкаратыўная культура. Ахоўны статус нададзены ў 1968 годзе.
Голюб-Добжынь
Голюб-Добжынь (Golub-Dobrzyń) — горад у Польшчы, размешчаны за 180 км на паўночны захад ад Варшавы і за 35 км на ўсход ад Торуні. Адміністрацыйны цэнтр Галюбска-Дабжыньскага павета Куяўска-Паморскага ваяводства. Утварае гарадскую гміну, таксама з’яўляецца сядзібай вясковай гміны Голюб-Добжынь. Займае плошчу 7,5 км². Насельніцтва 12,8 тыс. чалавек.
Даходны дом М. І. Вавельберга
'''Даходны дом М. І. Вавельберга (Санкт-Пецярбургскі Гандлёвы банк)''' — будынак у Санкт-Пецярбургу, размешчаны на скрыжаванні Неўскага праспекта і Малой Марской вуліцы, помнік архітэктуры федэральнага значэння. У савецкі час у будынку размяшчаліся касы «Аэрафлота» і Агенцтва паветраных зносін. З 2011 года вялося прыстасаванне будынка пад гасцініцу, якое завяршылася ў 2021 годзе адкрыццём гатэля «Вавельберг».
Пагранічны сельсавет
Паграні́чны сельсавет — адміністрацыйна-тэрытарыяльная адзінка ў складзе Бераставіцкага раёна Гродзенскай вобласці. Цэнтр — аграгарадок (да 2009 г. пасёлак) Пагранічны.
Эма Джонсан
Эма Джонсан нарадзілася ў 1980 годзе ў Сіднеі. У 1996 годзе, ва ўзросце ўсяго 16 гадоў, яна заваявала бронзавы медаль Алімпійскіх гульняў. У 1987 годзе яна стала ўладальніцай залатой і бронзавай медаляў чэмпіянату свету па плаванні на кароткай вадзе.
Андрэй Уладзіміравіч Любы
Біяграфія
Скончыў у 2002 годзе гістарычны факультэт БДУ. У 2003—2005 гадах навуковы супрацоўнік і выкладчык гістарычнага факультэта БДУ. У 2005 годзе скончыў аспірантуру БДУ. У 2006 годзе абараніў кандыдацкую дысертацыю па тэме «Унутрыпалітычная барацьба ў Вялікім княстве Літоўскім у 30-40-ыя гг. XV ст.»
Рагачоўскае рэальнае вучылішча
Гісторыя
Рагачоўскае рэальнае вучылішча было адкрыта ў 1906 годзе на сродкі гарадскіх мецэнатаў Іолшыных, у тым ліку Варвары Аляксееўны Іолшынай, якая частку сваіх грошай пакінула ў спадчыну для выплаты стыпендый навучэнцам вучылішча ўжо пасля яе смерці. Адкрыццё вучылішча ў дарэвалюцыйным Рагачове стала унікальнай падзеяй: тут упершыню была абсталявана аўтаномная электрастанцыя і змантаваная сістэма паравога ацяплення. Акрамя гэтага, з паўднёвага боку над другім паверхам была прыбудавана вежа, у якой размяшчалася абсерваторыя.
Палітыка Рэспублікі Конга
Правы чалавека
У Конга вельмі моцна парушаюцца правы пігмеяў, якія тут (ды і ў суседніх краінах) часта ад нараджэння належаць банту і разглядаюцца тымі як нейкая свойская жывёла. Разумеючы ўсё дзікунства традыцыі, у снежні 2010 парламент прыняў закон аб захаванні праў карэнных жыхароў краіны, дужа ўхвалены ААН.
Арман Фальер
Біяграфія
Дзед Фальера быў кавалём, бацька — каморнікам і судовым прыставам. У палітыцы з 1870-х, у 1883 годзе непрацяглы час быў прэм'ер-міністрам, затым на працягу 16 гадоў займаў розныя міністэрскія пасты. У 1899 годзе, пасля абрання Эміля Лубэ прэзідэнтам рэспублікі, змяніў яго на пасадзе старшыні Сената, а ў 1906 годзе стаў пераемнікам Лубэ і як прэзідэнт краіны, перамогшы на выбарах Поля Думера.
Юрый Вітольдавіч Шулейка
Біяграфія
Скончыў Магілёўскі тэхналагічны інстытут (1992) і Акадэмію кіравання пры Прэзідэнце Рэспублікі Беларусь (2002).
Засінцаўскі сельсавет
Засі́нцаўскі сельсавет — адміністрацыйна-тэрытарыяльная адзінка ў складзе Ельскага раёна Гомельскай вобласці. Цэнтр — аграгарадок (да 2011 г. вёска) Засінцы.
Гісторыя
Утвораны 20 жніўня 1924 года ў складзе Каралінскага раёна Мазырскай акругі БССР, з 26 ліпеня 1930 года Каралінскага раёна БССР, з 5 лютага 1931 года Ельскага раёна БССР, з 21 чэрвеня 1935 года — Мазырскай акругі, з 20 лютага 1938 года — Палескай вобласці, з 8 студзеня 1954 года — Гомельскай вобласці. 21 жніўня 2020 года скасавана вёска Якімы.
NGC 2919
NGC 2919 (іншыя абазначэнні — UGC 5102, MCG 2-25-7, ZWG 63.13, IRAS09321+1030, PGC 27232) — галактыка ў сузор’і Леў.
Старадарожскі мастацкі музей
Гісторыя музея
Прыватны мастацкі музей у Старых Дарогах адзін з нямногіх (каля 10) прыватных музеяў Беларусі. Уваход у музей вольны, ёсць экскурсавод, але, каб патрапіць у музей, трэба папярэдне звязацца па тэлефону з роднымі А. Я. Белага.
Валовічы
У 1798—1900 гадах адна з галін мела графскі тытул (згасла). У 19 ст. было 4 галіны Валовічаў.
Эскадрон (фільм)
У здымках фільма бралі ўдзел кінематаграфісты Францыі, Бельгіі і Украіны. Прэм’ера фільма адбылася 28 кастрычніка 1993 года.
Дэльта (рака)
Дэльта ракі — амаль плоская нізіна ў нізоўях ракі, складзеная рачнымі наносамі, якія назапашваліся ў спакойных гідрадынамічных умовах. Калі перагружаная наносамі рака ўпадае ў возера або спакойны заліў, бухту ці абаронены ўчастак марскога ўзбярэжжа, хуткасць яе цячэння зніжаецца. Пры гэтым дробныя часцінкі адкладваюцца, утвараючы тонкі пласт на дне возера або бухты. На ўчастку, дзе актыўны струмень губляе сваю сілу, вялікая колькасць наносаў хутка назапашваецца на дне, фармуючы акумулятыўную тоўшчу з адносна стромкім схілам, звернутым у бок мора. Гэта перадавыя пласты, якія тыповыя для ўсіх дэльт. Паверхневыя пласты — гэта асадкі, адкладзеныя рукавамі ракі. Падчас нарошчвання дэльта паступова прасоўваецца наперад. Пры гэтым абрысы і становішча берагавой лініі змяняюцца, і адбываецца частковае падпруджванне вусця ракі. У выніку яна дзеліцца на мноства рукавоў, якія ў целе дэльты пракладваюць уласныя рэчышчы. Дэльта, раздзеленая сеткай рукавоў, называецца часам «птушынай лапай» з-за яе абрысаў на карце.
Адной з найбуйных у свеце з'яўляецца дэльта Місісіпі працягласцю каля 320 км і плошчай 31 тыс. кв. км. Яна працягвае расці і прасоўваецца ў Мексіканскі заліў са хуткасцю каля 100 м за год. Плошча дэльты Ніла 26 тыс. кв. км. Рака Хуанхэ сфармавала дэльту, якая высунутая ў Жоўтае мора ў выглядзе Шаньдунскага паўвострава. У вусці рэк Ганг і Брахмапутра дэльта плошчай 130 тыс. кв. км высунутая ў Бенгальскі заліў.
Афонская бітва
Афонская бітва, вядомая таксама як Бітва ля Лемноса — марская бітва паміж рускім і турэцкім флатамі, якая адбылося 19 чэрвеня 1807 года ля паўвострава Афон у Эгейскім моры як частка кампаніі Другой Архіпелагскай экспедыцыі рускага флота падчас руска-турэцкай вайны 1806—1812 гадоў. Падчас бітваў руская эскадра віцэ-адмірала Д. Н. Сянявіна (10 лінейных караблёў, 754 гарматы) атакавала і разбіла турэцкую эскадру капудан-пашы Сейіт-Алі (9 лінейных караблёў, 5 фрэгатаў, 3 карветы і 2 дапаможных судны, 1196 гарматыў). Турэцкія страты — 4 фрэгата і 4 лінейных караблі.
Exobasidium vaccinii
Экалогія і распаўсюджанне
Сустракаецца дадзены від грыбоў з сярэдзіны лета па пачатак восені. Зімуе грыб ўнутры паражанай расліны.
Гары (Смаленская вобласць)
Гары (Гари) — вёска ў Руднянскім раёне Смаленскай вобласці Расіі. Уваходзіць у склад Клярынаўскага сельскага паселішча. Насельніцтва — 32 жыхара (2007). Размешчана ў заходняй частцы вобласці за 28 км на паўночны ўсход ад Рудні, за 6 км на паўночны захад ад аўтадарогі Дзямідаў - Рудня, на беразе ракі Чарабесна. За 33 км на поўдзень ад вёскі размешчана чыгуначная станцыя Плоская на лініі Смаленск — Віцебск.
Гісторыя
25 сакавіка 1918 года згодна з Трэцяй Устаўной граматай вёска абвяшчалася часткай Беларускай Народнай Рэспублікі. 1 студзеня 1919 года згодна з пастановай I з’езда КП(б) Беларусі яна ўвайшла ў склад Беларускай ССР, аднак 16 студзеня Масква адабрала вёску разам з іншымі этнічна беларускімі тэрыторыямі ў склад РСФСР.
Рэн
Гісторыя
Назву гораду дало кельцкае племя рэдонаў, якое жыло тут у старажытнасці. Сталіца рэдонаў, якая дала пачатак Рэну, стаяла на скрыжаванні асноўных шляхоў вобласці Арморыка. Рэнская епархія вядзе адлік сваёй гісторыі з IV стагоддзя. У Сярэднявеччы графы Рэна аспрэчвалі ў графаў Нанта вяршэнства ў Брэтані. Суперніцтва паміж Нантам і Рэнам працягвалася і пасля далучэння Брэтані да Францыі ў пачатку XVI стагоддзя.
Эканоміка
Традыцыйна ў Рэне былі прадпрыемствы машынабудавання, развіты ганчарнае, мэблевае і гарбарнае вытворчасці, быў развіты гандаль скатом, птушкай, хлебам, мёдам, воскам і лесам.
Ігнат Яўхімавіч Грынявіцкі
Ігна́т Яўхі́мавіч Грыняві́цкі (17 чэрвеня 1856, фальварак Басін, Мінская губерня — 1 (13) сакавіка 1881, Санкт-Пецярбург) — рэвалюцыянер, член падпольнай рэвалюцыйна-тэрарыстычнай арганізацыі «Народная воля», найбольш вядомы як забойца імператара Аляксандра II.
Біяграфія
У пачатку чэрвеня 1875 года Ігнат Грынявіцкі скончыў 7-класную гімназію ў Беластоку. У верасні 1875 года паступіў у Санкт-Пецярбургскі дзяржаўны тэхналагічны інстытут, які скончыў у траўні 1880 года.
Памяць
Уладзімір Караткевіч прысвяціў Грынявіцкаму верш «Смяротная страта (1 сакавіка 1881 г.)».
Качышчанскі сельсавет
Насельніцтва
Насельніцтва сельсавета паводле перапісу 2009 года — 741 чалавек, з іх 84,6 % — беларусы, 7,2 % — рускія, 5,3 % — украінцы, 1,3 % — малдаване, 0,9 % — немцы.
Нарнія (выдуманая дзяржава)
Нарнія (англ.  Narnia) — каралеўства ў свеце Нарніі.
Дуброва (Панізоўскае сельскае паселішча)
Дуброва (Дуброво) — вёска ў Руднянскім раёне Смаленскай вобласці Расіі. Уваходзіць у склад Панізоўскага сельскага паселішча. У перыяд з 2004 па 2019 год — у складзе Клярынаўскага сельскага паселішча. Насельніцтва — 4 жыхары (2007).
NGC 2922
NGC 2922 (іншыя абазначэнні — UGC 5118, IRAS09337+3755, MCG 6-21-57, KARA 355, ZWG 181.66, KUG 0933+379, PGC 27361) — галактыка ў сузор’і Малы Леў.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Януш Быхавец
Януш Быхавец (? — 1620 ці 1622) — памешчык.
Сям’я
Меў за жонку княжну Ганну Друцкую-Горскую, маршалкоўну аршанскую. З ёй дзеці :
БелАЗ-75570
За аснову пры распрацоўцы канструкцыі прынята накіраванне на дасягненне высокай надзейнасці самазвала і рэсурсу не менш за 600 тысяч км. прабегу з забеспячэннем аптымальных паказчыкаў па ўдзельным сабекошце транспартных работ, прадукцыйнасці, працаёмкасці тэхнічнага абслугоўвання і рамонту, высокай камфартабельнасці на працоўным месцы аператара, што дазваляе забяспечыць высокія тэхніка-эканамічныя паказчыкі пры эксплуатацыі і дастатковую канкурэнтаздольнасць.
Футбольная форма
Забароненая экіпіроўка
Гульцы не могуць мець ніякай экіпіроўкі, якая можа быць небяспечнай для іх самых або для іншых гульцоў (уключаючы ювелірныя вырабы).
Судзейскі склад
Галоўны суддзя, яго памочнікі і запасны суддзя апранаюць экіпіроўку, якая адрознівае іх па колеры ад гульцоў абедзвюх каманд. Звычайна выкарыстоўваюцца чорны або жоўты колеры. Футболка галоўнага суддзі мае кішэнь, для нататніка і картак.
Архітэктурны макет
Макет служыць для праверкі і ўдакладнення ўзаемнай узгодненасці ўсіх частак архітэктурнай кампазіцыі, дае магчымасць навочна азнаёміцца з яе аб'ёмамі, увязкай з рэльефам мясцовасці і іншымі асаблівасцямі. У залежнасці ад прызначэння макет альбо ва ўсіх дэталях прайгравае арыгінал у вонкавых аб'ёмах і ў інтэр'еры (у гэтых выпадках макет завецца мадэллю), альбо выконваецца ў той ці іншай ступені набліжэння.
Левы тэрарызм
Левы тэрарызм або ўльтралевы тэрарызм — гэта тэрарызм, якія ажыццяўляецца леварадыкальнымі тэрарыстычнымі арганізацыямі.
Унутраная Манголія
Гісторыя
У 1636 мангольскія ханствы і княствы, размешчаныя на поўдзень ад пустыні Гобі, былі заваяваны маньчжурскай дынастыяй Цын і ўключаны ў склад Кітая пад назвай «Унутраная Манголія». Да 2-й пал. XIX ст. Цын выкарыстоўвала яе войскі ў заваёўных паходах і пры падаўленні антыманьчжурскіх паўстанняў у Кітаі. Крызіс Цынскай імперыі ў сяр. XIX ст. прывёў да рэзкай змены палітыкі ў адносінах да Унутранай Манголіі: пачаліся арганізаванае перасяленне кітайцаў на мангольскую тэрыторыю, каланізацыя і ўзворванне зямель.
Дняпроўская гідраэлектрастанцыя
Будаўніцтва
Тэхнічны нагляд за вядзеннем будаўніцтва здзяйсняў палкоўнік Х’ю Лінкальн Купер інжынернага корпуса Злучаных Штатаў. Ён быў галоўным інжынерам-кансультантам праекту на запрашэнне савецкага ўрада.
Гісторыя
17 ліпеня 1932 года выйшаў на маршрут першы трамвай праз плаціну ДнепраГЭС. 30 верасня 1934 года адкрыта лінія плаціны ДнепраГЭС на правы бераг, маршрут № 4.
Эрмітаж
Эрмітаж (Государственный Эрмитаж) — найбуйнейшы ў Расіі і адзін з найбуйных у свеце мастацкіх і культурна-гістарычных музеяў. Займае комплекс будынкаў на Дварцовай наберажнай у Санкт-Пецярбургу, існуюць таксама філіялы музея ў Казані і Амстэрдаме, а таксама ў Выбаргу.
Марк Шагал
Творы
8 лютага 2012 года на лонданскім аўкцыёне «Christie’s» за 650 000 долараў «Белгазпрамбанкам» у рамках карпаратыўнай праграмы «Мастакі Парыжскай школы — выхадцы Беларусі» была выкуплена карціна «Закаханыя» (1981). Карціна стала першай жывапіснай працай на Радзіме мастака, да гэтага творчасць Марка Шагала ў Беларусі была прадстаўлена толькі некалькімі літаграфіямі ў Віцебску. Пазней карпаратыўную калекцыю папоўнілі іншыя творы Шагала.
Кніга Юдзіф (Скарына)
Друкарскія асаблівасці выдання
Кніга выдадзена на царкоўна-славянскай мове беларускай рэдакцыі. Фармат выдання — у чвэрць аркуша, аб'ём — 26 аркушаў (адваротны бок апошняга аркуша - пусты), якія сабраны ў 3 сшыткі. Набор выкананы пражскім шрыфтам Скарыны — у 10 радкоў вышынёй 75 мм. Сігнатура адсутнічае. Фаліяцыя змешчана на верхнем баку аркуша ўверсе злева. Выданне ўпрыгожана ілюстрацыяй «Юдзіф і Алаферн» (тытульны ліст), застаўкай і 19 ініцыяламі. У некаторых экзэмплярах гравюра размалявана. Застаўка змешчана перад асноўным тэкстам, на ёй выяўлены шчыт з зацьменнем сонца і сірэн з рыбінымі хвастамі; такая ж застаўка маецца ў яшчэ 7 другіх пражскіх выданнях. Віньетка завяршае тэкст прадмовы. Канцоўка завяршае пасляслоўе да першых 9 раздзелаў кнігі на аркушы 17. Ініцыялы змешчаны ў пачатку раздзелаў, прадмовы і пасляслоўя.
Чачэна-Інгушская Аўтаномная Савецкая Сацыялістычная Рэспубліка
Першая Чачэна-Інгушская АССР
З прыняццем новай Канстытуцыі СССР 1936 г. 5 снежня 1936 г. Чачэна-Інгушская аўтаномная вобласць была выведзена са складу Паўночна-Каўказскага края і ператворана ў Чачэна-Інгушскую АССР.
Будынак рэальнага вучылішча (Рагачоў)
Будынак Рагачоўскага рэальнага вучылішча — будынак у Рагачове, размешчаны па адрасе вул. Цымермана, 36.
Архітэктура
У будынку вучылішча мелася вежа, адкуль навучэнцы маглі назіраць за зорным небам.
Каляндры
Апісанне
ў тэкстыльнай вытворчасці выкарыстоўваецца для надання тканінам шчыльнасці, гладкасці, глянцу, ціснення, малюнка ці ўзору.
Беларускі настаўніцкі саюз Мінскага павета
Мэты
Выспупаў за арганізацыю беларускага школьніцтва ў павеце, беларусізацыю народнай асветы, палітычную і сацыяльную абарону беларускіх настаўнікаў, матэрыяльную дапамогу бедным дзецям, за аб'яднанне беларускіх, польскіх, яўрэйскіх і т. зв. рускамоўных настаўніцкіх арганізацый Мінскага павета ў адзіны настаўніцкі саюз і інш.
NGC 2925
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Гутарка Данілы са Сцяпанам
Характарыстыка
Твор мае антыпрыгоніцкі змест, сцвярджае эканамічнае і сацыяльнае разняволенне беларускага селяніна. Выяўляюцца супярэчнасці светапогляду сялян: з аднаго боку, памешчык і войт — сацыяльныя антаганісты, з другога боку, сацыяльны мір з імі — неабходная ўмова «дабра і ладу». Даніла са Сцяпанам чакаюць адмены прыгону, спадзяюцца на заступніцтва цара і Бога. У тэксце ёсць вера ў магчымасць патрыярхальнага грамадства, у якім над усімі пануе Бог, а над мужыком — толькі цар. Героі перакананы ў непазбежным маральным удасканаленні паноў, будучая сацыяльная ідылія абмалёўваецца як эканамічны дыялог роўных з роўнымі. Твор завяршаецца спыненнем размовы войтам. Дэмакратызм, праўдзівасць, прастата і даходлівасць, жывая мова робяць гутарку яркім узорам народнай літаратуры.
Крэпасць Намюр
Абарончая лінія Намюра
Першыя мадэрнізаваныя фарты былі пабудаваныя ў 1888—1892 гг. па прапанове генерала Брыальмана. Фарты утваралі абарончы пояс вакол Намюра на адлегласці 7 км ад цэнтра горада. Пасля франка-прускай вайны Германія і Францыя істотна ўмацавалі свае новыя межы ў Эльзасе і Латарынгіі. Таму амаль не абароненая даліна ракі Маас у Бельгіі падавалася прывабнай альтэрнатывай для ўварвання ў Германію ці ў Францыю. Раўніны Фландрыі спрыялі хуткаму перакідванню войскаў, маглі даць ежу і паліва для інтэрвентаў. Брыальман разумеў, што вайна паміж Францыяй і Германіяй непазбежная. Умацаванні ў Льежы і Намюры маглі прымусіць Францыю і Германію адмовіцца ад баявых дзеянняў у Бельгіі. Умацаванні Льежа прызначаліся для стрымлівання Германіі, у той час як фарты Намюра былі накіраваны супраць Францыі. Падчас баявых дзеянняў фарты павінны былі затрымаць прасоўванне ворага на час, неабходны для мабілізацыі сілаў бельгійскай арміі.
1940
Мэзэрэ стаў мішэнню для нямецкіх 88-мм зенітных гармат, агонь якіх аказаўся вельмі эфектыўным супраць нерухомых браняваных мэтаў.
Сучасны стан
У кантэксце юбілейнай праграмы Першай сусветнай вайны мясцовымі ўладамі Намюра быў запушчаны праект, які прадугледжвае стварэнне адкрытага доступу да форта дэ Эмін (які застанецца прыватным). Нягледзячы на тое, што службы бяспекі лічаць падземныя збудаванні небяспечнымі, працягваецца ачышчэнне збудаванняў контрэскарпа і адкрытых плошчаў, таксама будуць дададзены інфармацыйныя шыльды.
Беліца (Лідскі раён)
Гісторыя
Паводле вопісу парафій Лідскага дэканату ў 1784 г. ў Беліцы дзейнічаў парафіяльны касцёл. Двор князя Караля Станіслава Радзівіла, ваяводы віленскага, размяшчаўся над ракой Нёманам, у кірунку на поўдзень. Тракты і гасцінцы злучалі Беліцу з Лідай, Навагрудкам, Слонімам, Гроднам. Дзейнічала канатная паромная пераправа цераз Нёман.
Казімір (горад)
Казімір — колішні горад у Бабруйскім старостве Рэчыцкага павета Менскага ваяводства Вялікага Княства Літоўскага. Існаваў у 1643—1655 гадах.
Электронны парамагнітны рэзананс
З'ява электроннага парамагнітнага рэзанансу была адкрыта ў 1944 годзе Яўгенам Канстанцінавічам Завойскім, які выявіў, што парамагнітны узор, змешчаны ў сталае магнітнае поле, можа паглынаць энергію падаванага на яго электрамагнітнага поля. Паглынанне электрамагнітнага выпраменьвання парамагнітнымі ўзорамі мела выбарчы (рэзанансны) характар, паколькі яно назіралася толькі пры вызначаных суадносінах паміж напружанасцю сталага магнітнага поля і частатой пераменнага электрамагнітнага поля.
Валянцін Васілевіч Мажароўскі
Біяграфія
Скончыў Львоўскі дзяржаўны ўніверсітэт імя І. Франко (спецыяльнасць «Механіка», 1971), Маскоўскі інстытут электроннага машынабудавання (аспірантура, 1979). Працаваў у Інстытуце механікі металапалімерных сістэм імя У. А. Белага НАН Беларусі (1990—2000, галоўны навуковы супрацоўнік), Гомельскім дзяржаўным універсітэце імя Ф. Скарыны (з 1993, факультэт матэматыкі і тэхналогій праграмавання, кафедра вылічальнай матэматыкі і праграмавання, прафесар, у 1998—2003 — загадчык кафедры).
Скараднянскі сельсавет
Насельніцтва
Насельніцтва сельсавета паводле перапісу 2009 года — 770 чалавек, з іх 93,5 % — беларусы.
Старасцень
Значэнне і выкарыстанне
Лекавыя, фарбавальныя і дэкаратыўныя расліны. Некаторыя віды — пустазелле.
Драгілі
Гісторыя
У гады Вялікай Айчыннай вайны вёска была акупавана нямецкімі войскамі ў ліпені 1941 года, вызвалена ў кастрычніку 1943 года.
Іван Васілевіч Максімей
Біяграфія
Навуковыя інтарэсы: матэматычнае мадэляванне функцыянавання складаных сістэм; імітацыйнае мадэляванне.
Насельніцтва Рэспублікі Конга
Этнічны склад
Амаль усё насельніцтва належыць да моўнай групы банту. На поўдні жывуць народы падгрупы конга (баконга, басунды, бакуньі, бавілі, баёмбэ і іншыя; каля 50 % насельніцтва краіны). У сярэдняй частцы народ тэке (17 %) і блізкія да яго народы. На поўначы найбольш шматлікі народ мбошы (12 %). У трапічных лясах захаваліся плямёны пігмеяў — самых першых жыхароў краіны. У гарадах невялікія групы еўрапейцаў, пераважна французы (да вайны 1997 іх было каля 9000, цяпер на парадак менш); маецца група (каля 30 чалавек) амерыканскіх экспатрыянтаў.
HMS C36
У 1919 годзе лодка была прададзена на металалом.
Microsoft Word
Microsoft Word (таксама проста Word) — тэкставы працэсар, створаны кампаніяй Microsoft. Першая версія была напісаная для аперацыйнай сістэмы DOS у 1983 годзе. Пазней былі створаны версіі для Apple Macintosh (1984), SCO UNIX і Microsoft Windows (1989).
Вадзім Юр’евіч Зайцаў
Санкцыі ЕС
У 2012 годзе быў уключаны ў Чорны спіс Еўрасаюза. Савет Еўрапейскага Саюза прызнаў Зайцава адказным за пераўтварэнне КДБ у галоўны орган рэпрэсій супраць грамадзянскай супольнасці і дэмакратычнай апазіцыі; за распаўсюд праз сродкі масавай інфармацыі ілжывай інфармацыі пра ўдзельнікаў дэманстрацыі 19 снежня 2010 года, у якой гаварылася, што яны прынеслі матэрыялы, якія будуць выкарыстоўвацца ў якасці зброі; за тое, што ён асабіста пагражаў жыццю і здароўю жонкі і дзіцяці былога кандыдата ў прэзідэнты Андрэя Саннікава; за тое, што ён з’яўляецца галоўным ініцыятарам распараджэнняў па незаконнаму пераследванню дэмакратычнай апазіцыі, катаванням палітычных апанентаў і жорсткім абыходжанні са зняволенымі.
Тыкопія
Геаграфія
Востраў Тыкопія месціцца за 1018 км на паўднёвы ўсход ад Ханіяры, сталіцы Саламонавых Астравоў. Ён уяўляе сабою вяршыню падводнага вулкана. У цэнтры вострава знаходзіцца возера Тэ-Рота — жарало старажытнай кальдэры глыбінёй да 80 м. Ад акіяна возера адлучана пясчаным перасмыкам Равенга, які ўзнік толькі ў апошняе тысячагоддзе.
Культура
Астравіцяне будуюць свае вёскі на марскім узбярэжжы. Знешне планіроўка нагадвае раскіданую. На самой справе, яны будуюцца так, каб кожная сям’я мела праход да вады. Роля адміністрацыйнага цэнтру належыць вёсцы Матау́ту. Жытлы каркаснага тыпу, крытыя пальмавым лісцем. Уваход маленькі, так што ў хаціну можна патрапіць толькі на карачках. Печы і месцы для захавання лодак ладзяць пад асобнымі падстрэшкамі каля хацін.
AvaTrade
Гісторыя
У 2013 годзе AvaFX змяніла сваю назву на AvaTrade.
Крытыка
У красавіку 2018 года Упраўленне па справах спажыўцоў і фінансаў Саскачэвана вынесла папярэджанне кампаніі з-за выкарыстання незарэгістраванай онлайн-платформы.
Селенга
Геаграфія
Даўжыня Селенгі (ад вытока ракі Ідэр) — 1024 км, пры гэтым 409 км ніжняга цячэння — па тэрыторыі Расіі. Плошча вадазборнага басейна — 447 тыс. км². Рака ўтвараецца зліццём рэк Ідэр і Дэлгэр-Мурэн, мае пераважна раўніннае аблічча з чаргаваннем звужэнняў (да 1—2 км) і катлавінападобных пашырэнняў даліны да 20—25 км, дзе яна часта дзеліцца на пратокі. Пры ўпадзенні ў Байкал утварае шырокую дэльту плошчай 680 км² (на яе прыпадае прыкладна 1/2 рачных вод, якія паступаюць у возера).
Мікалай Фёдаравіч Капіч
Узнагароды
Узнагароджаны ордэнамі Чырвонай Зоркі (1943), Айчыннай вайны II ступені (1985), трыма ордэнамі Працоўнага Чырвонага Сцяга (1960, 1966, 1971), шматлікімі медалямі і ганаровымі граматамі Вярхоўнага Савета БССР.
Ліст да Галатаў Святога Апостала Паўла
Час напісання ліста
Час напісання ліста можа быць вызначаны толькі прыблізна. Калі яно адрасавана да вернікаў паўднёвай частцы Галатыі, то напісана паміж 48 і 49 гг н.э. Калі ж яго чытачы жылі ў цэнтральнай і паўночнай частцы правінцыі, то, хутчэй за ўсё, яно напісана каля 52-54 гг. н.э. Традыцыйна лічыцца, што месцам напісання ліста з’яўляецца Эфес, але ёсць меркаванні, што ліст мог быць напісаны з Карынфа ці Рыма.
Мікалай Міхайлавіч Нікольскі
Біяграфія
У 1921 г. па запрашэнні першага рэктара новастворанага Беларускага дзяржаўнага ўніверсітэта У. І. Пічэты пераязджае ў Мінск. У верасні 1921 г. Вучоным Саветам БДУ М. М. Нікольскі зацверджаны на пасаду прафесара па кафедры гісторыі рэлігіі. У 1922 г. адказваў за арганізацыю новага, педагагічнага, факультэта. М. Нікольскаму, як аўта­рытэтнаму навукоўцу, было даручана кіраваць разглядам заяў аб прыёме на працу ў БДУ ад тых, хто жадаў працаваць у Мінску на выкладчыцкай пасадзе. Між іншых, у верасні 1923 г. на працу ва ўні­версітэт дзякуючы М. Нікольскаму быў прыняты этнограф І. А. Сербаў. У кастрычніку 1923 г. на пасяджэнні дэканата педфака была разгле­джана рэкаменда­цыя на працу выкладчыкам беларускай мовы К. М. Міцкевіча (Я. Коласа), М. М. Нікольскі прасачыў, каб Праўленне БДУ прыняло станоўчае рашэнне па гэтым кадравым пытанні і неабходная папера трапіла на пацвярджэнне Галоў­прафадукацыі БССР.
М. М. Нікольскі стаяў на чале кафедры гісторыі старажытнага свету і сярэдніх вякоў гістарычнага факультэта БДУ, дзе была сфарміравана навуковая школа вывучэння старажытнай гісторыі і гісторыі рэлігій, кафедра дагэтуль з’яўляецца цэнтрам у гэтай галіне ў Рэспубліцы Беларусь. Створаная М. М. Нікольскім навуковая школа па сутнасці мела два кірункі: ранняе хрысціянства і Старажытны Усход. У навуковай творчасці акадэміка абодва кірункі былі цесна звязанымі. Затым яны пачалі раздзяляцца і зараз існуюць фактычна як асобныя навуковыя школы, хоць іх інтарэсы і праблематыка перакрыжоўваюцца і спалучаюцца.
Блізкаўсходні тэатр ваенных дзеянняў Першай сусветнай вайны
Ваенныя планы і разгортванне войскаў
Па ўхваленым германскім камандаваннем плане Энвера-пашы, турэцкая армія павінна весці вайну на два фронта: на Каўказе супраць Расійскай імперыі, на Суэцкім канале і ў Егіпце супраць Англіі.
Турэцкі план вайны на Чорным моры меў чыста абарончы характар, аднак з прыбыццём нямецкіх крэйсераў «Гёбен» і «Брэслаў» турэцкае камандаванне планавала набегі на рускае ўзбярэжжа, патапленне гандлёвых судоў і транспартаў у моры, пастаноўку мінных загарод, абарону Басфора.
Да пачатку ваенных дзеянняў Турцыя мабілізавала 40 пяхотных дывізій дзеючых войскаў, 57 рэзервовых дывізій, 40 палкоў рэгулярнай і 24 палка ірэгулярнай конніцы, усяго каля 780 000 чалавек, пад камандаваннем ваеннага міністра Энвер-пашы.
Кінафестываль у Сан-Себасцьяне
Вышэйшыя ўзнагароды фестывалю — «Залатая ракавіна» (за лепшы фільм) і «Сярэбраная ракавіна» (уручаецца лепшаму акцёру, лепшай актрысе і лепшаму рэжысёру). Штогод на фестывалі праходзіць уручэнне ганаровай узнагароды — «Даностыя» за ўклад у кінематограф.
Блізкаўсходні тэатр ваенных дзеянняў Першай сусветнай вайны
Пачатак аперацыі
25 лютага саюзнікі аднавілі бамбардзіроўку і ім удалося падавіць вялікую колькасць берагавых батарэй, мінаносцы англічан і французаў пачалі траленне ўвахода ў праліў, за імі рушылі 3 лінейных карабля, каб абстраляць прамежкавыя батарэі. Аднак на іх агонь адказалі цяжкія турэцкія батарэі і лінкары саюзнікаў былі вымушаныя адысці. У далейшым саюзнікі спрабавалі весці абстрэл адзінкавымі караблямі, а трал міны ў начны час. Але і гэта не прывяло да мэты.
Вынікі Галіпалійскай аперацыі
Дарданэльская аперацыя скончылася поўным правалам. Абодва бакі панеслі значныя страты. Саюзнікі страцілі каля 140 000 чалавек забітымі, параненымі і палоннымі, пры гэтым англічане страцілі 73 485 чалавек (гэта самыя цяжкія страты англійскай арміі, панесеныя ёю на працягу адной аперацыі Першай сусветнай вайны). Турэцкая армія страціла 186 000 чалавек забітымі, параненымі і прапаўшымі без вестак.
Трапезундская аперацыя
Акрамя паспяховай Эрзурумскай аперацыі, рускія войскі ўзялі Рызе, атрымалі перамогу ў Бітліса, авалодалі Эрзінджанам, корпус Баратава працягваў паспяховае наступленне ў Персіі. Аднак турэцкая армія атрымлівала падмацаванні і рыхтавалася да актыўных дзеянняў. Таксама рускія войскі пры падтрымцы флоту вялі наступленне на ўзбярэжжа Чорнага мора і пачалі аперацыю па авалодання найважнейшым турэцкім портам Трапезунд. Захоп гэтага найважнейшага горада перапыніў сувязь 3-й турэцкай арміі з Канстанцінопалем па моры. 15 красавіка Трабзон паў, рускія войскі захапілі вялікую колькасць трафеяў.
Месапатамскі фронт
Англічане рабілі шматразовыя спробы дэблакіраваць абложаны Эль-Кут, аднак усе атакі былі адбітыя турэцкімі войскамі. 29 красавіка 1916 года брытанскія войскі, абложаныя ў Эль-Куце, капітулявалі. У турэцкі палон трапіла каля 12 000 брытанскіх салдат і афіцэраў разам з камандуючым генералам Таусендам. Пасля капітуляцыі Эль-Кута вызваліўшаяся 6-я турэцкая армія была накіравана для дзеянняў супраць рускага корпуса генерала Баратава. Турэцкая армія, маючы колькасную перавагу, заняла шэраг населеных пунктаў і змусіла рускія войскі да адступлення. 10 жніўня туркі занялі Хамадан, дзе рускім войскам удалося прыпыніць асманскі наступ. Пасля падзення Эль-Кута брытанскае камандаванне спыніла ўсе баявыя дзеянні ў Месапатаміі. Брытанцы займаліся рэарганізацыяй сваіх сіл і падрыхтоўкай да будучых баталіяў.
Каўказскі фронт
18 снежня 1917 года паміж Савецкай Расіяй і Турцыяй было падпісана Ерзнкайскае перамір'е, паводле яго ўмоваў баявыя дзеянні паміж рускімі і турэцкімі войскамі спыняліся. Рускія войскі павінны былі пакінуць усё занятыя тэрыторыі Асманскай імперыі. Баявыя дзеянні на Каўказскім фронце былі завершаны, Расія выйшла з вайны.
Постпазітывізм
Постпазітыві́зм — агульная назва для некалькіх школ філасофіі навукі, аб'яднаных крытычным стаўленнем да эпістэмалагічных вучэнняў, якія былі развіты ў рамках неапазітывізму і абгрунтоўвалі атрыманне аб'ектыўных ведаў з вопыту.
Геральдычны савет пры Прэзідэнце Рэспублікі Беларусь
Геральдычны савет складаецца са старшыні, намесніка старшыні, сакратара і членаў савета. Персанальны састаў зацвярджаецца Прэзідэнтам Рэспублікі Беларусь.
Сонечнае зацьменне 5 верасня 1793 года
Зацьменне мела велічыню 0,9370 і дасягнула свайго максімуму ў 11:47:24 UTC у пункце з каардынатамі 52° пн. ш. 23° у. д. Працягласць максімальнай фазы зацьмення склала 6 хв. 2 с., а месяцавы цень на зямной паверхні дасягнуў шырыні 347 км.
Перпіньян
Гісторыя
Размешчаны на ўрадлівай раўніне горад з даўніх часоў лічыўся цэнтрам мясцовага вінаробства. Горад упершыню быў згаданы ў 927 годзе. Графы русільёнскія абралі яго сваёй рэзідэнцыяй і кіравалі Перпіньянам да 1172 года, пасля чаго яго атрымалі ў спадчыну графы барселонскія. Пры ажыццёўленым Хаймэ I падзеле каталонскіх зямель Перпіньян разам з Балеарскімі астравамі дастаўся малодшаму, Хаймэ II, і ў 1276—1344 гадах горад служыў сталіцай гэтага гаспадара і двух яго нашчадкаў.
Сезон 2017 ФК БАТЭ
Вярнуліся і пакінулі клуб
* З арэнды ** У арэнду
Парцэляцыя
У Заходняй Беларусі правядзенне парцэляцыі пачалося ў 1921 годзе, мела каланізатарскі характар. Польскі ўрад выкарыстаў яе для насаджэння на захопленых землях Заходняй Беларусі і Заходняй Украіны польскіх ваенных каланістаў — асаднікаў і ўмацавання мясцовага кулацтва, захаваўшы ў асноўным памешчыцкае землеўладанне. Прыкрываючыся парцэляцыяй, памешчыкі прадавалі горшыя землі па спекулятыўных (так званых рыначных) цэнах. Такая прыватная парцэляцыя ў народзе называлася «дзікай» парцэляцыяй. Цягам 1921—1925 гадоў у Заходняй Беларусі штогод прадавалася прыкладна 25 тысяч га дзяржаўных і 27 тысяч га памешчыцкіх зямель. Да 1934 года распарцэлявана блізу 600 тысяч га (каля 20 % памешчыцкіх зямель). Каля 80 % з іх трапіла ў рукі кулакоў і асаднікаў. Сяляне Заходняй Беларусі выступалі супраць такой аграрнай рэформы, у тым ліку супраць парцэляцыі ў падобным варыянце.
Дзмітрый Мікалаевіч Лебядзевіч
Біяграфія
З сялянскай сям’і. Рана страціў бацькоў, выхоўваўся ў сям’і дзеда. Скончыў сярэднюю школу у вёсцы Першамайская Шчучынскага раёна ў 1977 годзе. У 1977—1981 гадах вучыўся ў Гродзенскім медыцынскім вучылішчы, у 1978—1980 служыў у войску. У 1981—1983 гадах працаваў фельчарам у Гродзенскім доме-інтэрнаце. У 1983—1986 гадах выкладаў рускую мову і літаратуру ў Навасёлкаўскай СШ Гродзенскага раёна, у 1986—1989 гадах — беларускую мову і літаратуру ў Каменскай СШ Гродзенскага раёна, з 1987 — намеснік дырэктара гэтай школы.
Зборная Беларусі па бейсболе
Поспехі ў чэмпіянатах
Чэмпіянат Еўропы па бейсболе сярод дзяцей 12 гадовага ўзроста.
Адольф Рувімавіч Міроцін
Біяграфія
Скончыў Гомельскі дзяржаўны ўніверсітэт (спецыяльнасць «Матэматыка», 1974), Маскоўскі дзяржаўны ўніверсітэт імя М. В. Ламаносава (аспірантура, 1985). Працуе ў Гомельскім дзяржаўным універсітэце імя Ф. Скарыны (з 1974, факультэт матэматыкі і тэхналогій праграмавання, кафедра матэматычнага аналізу і дыферэнцыяльных ураўненняў, з 2008 — загадчык кафедры).
Канстанцін Аляксандравіч Юхневіч
Канстанцін Аляксандравіч Юхневіч, Кастусь Юхневіч (, в. Пушкарышкі Новааляксандраўскага пав. Ковенскай губ. (цяпер Браслаўскі раён, Віцебская вобласць) —, Браслаў) — беларускі палітычны дзеяч, публіцыст.
Брацкая магіла (Харошаўка)
Гісторыя
Брацкая магіла воінаў і партызан, помнікі ў памяць аб злучэнні Добрушскай партызанскай брыгады імя І. В. Сталіна з часцямі савецкай Арміі і помнік землякам, якія загінулі на франтах Вялікай Айчыннай вайны.
Бюст Францыска Скарыны (Кішынёў)
Бюст Францыска Скарыны — помнік у Кішынёве, сталіцы Малдовы. Размешчаны на скрыжаванні вул. Аляксея Мацяевіча і мітрапаліта Бэнулеску-Бадоні, насупраць Пасольства Беларусі ў Малдове. Устаноўлены ў 2018 года ў гонар беларускага асветніка і гуманіста Францыска Скарыны.
Гісторыя
У ліпені 2017 года ў конкурсе эскізаў канцэпцыі помніка Францыску Скарыну ў Кішынёве перамог беларускі скульптар Гэнік Лойка. Ягоную заяўку прафесійнае журы прызнала найлепшай з 9 прэтэндэнтаў. Конкурс праводзіўся Міністэрствам культуры Беларусі, ягоная мэта — увасабленне найбольш выразнага вобразу беларускага першадрукара.
Фердынанд II Арагонскі
Біяграфія
Фердынанд быў сынам Хуана II Арагонскага (чыя сям’я была малодшай лініяй дынастыі Трастамара) ад яго другой жонкі, кастыльскай дваранкі Хуаны Энрыкес. 19 кастрычніка 1469 года ў Вальядалідзе ён ажаніўся з Інфантай Ізабелай, зводнай сястрой і спадчыніцай Энрыке IV, караля Кастыліі. Такім чынам ён стаў jure uxoris каралём Кастыліі, калі Ізабела стала каралевай Кастыліі пасля смерці яе брата ў 1474 годзе. Ізабела таксама належала да каралеўскай дынастыі Трастамара. Маладыя манархі спачатку былі вымушаны весці грамадзянскую вайну супраць прынцэсы Хуаны, прызнанай, але па-за шлюбнай дачкі Энрыке IV. Калі Фердынанд узыйшоў на трон Арагона, пасля смерці свайго бацькі ў 1479 годзе, Карона Кастыліі і разнастайныя тэрыторыі Кароны Арагона аб’ядналіся ў персанальнай уніі, утварыўшы адзіную, упершыню з 8-ага стагоддзя, тэрытарыяльна-палітычную адзінку, якую можна назваць Іспаніяй нягледзячы на тое, што розныя тэрыторыі не мелі адзінай нацыянальнай адміністрацыі да ХVIII стагоддзя.
Пасля смерці Ізабелы
У 1508 годзе ў Італіі ізноў выбухнула вайна — гэтым разам з Венецыяй, супраць якой аб’ядналіся ўсе дзяржавы паўвострава, разам з Людовікам XII, Фердынандам, Максіміліянам I і Папай Юліям II, ў так званай Лізе Камбрэ. Нягледзячы на тое, што французы здолелі атрымаць перамогу над венецыянцамі ў бітве пры Аньядэла, Ліга неўзабаве развалілася з-за падазронаў, якія мелі Папа і Фердынанд, наконд намераў французаў. У гэтых умовах была сфарміравана Свяшчэнная Ліга, у якую таксама ўвайшлі ўсе дзяржавы, але гэтым часам яна была скіравана супраць Францыі.
Фердынанд памёр у 1516 годзе ў мястэчку Мадрыгалеха, Карсерэс, Экстрэмадура, Іспанія.
Міжнародная прэмія Гайрднера
Міжнародная прэмія Гайрднера (Gairdner Foundation International Award) — штогадовая навуковая прэмія, якая ўручаецца Фондам «Gairdner Foundation» (Канада) за выбітныя дасягненні ў галіне медыцынскіх навук. Адна з самых прэстыжных у свеце біямедыцынскіх узнагарод.
Гісторыя
Фонд The Gairdner Foundation быў створаны ў 1957 годзе Дэймсам Артурам Гайрднерам. Першае ўручэнне прэмій адбылося ў 1959 годзе. На 2009 год прэмію атрымалі 298 чалавек з 13 краін, у тым ліку 42 канадцы. Лаўрэат гэтай прэміі традыцыйна разглядаецца як галоўны кандыдат на Нобелеўскую прэмію па медыцыне. Па дадзеных на 2007 год, 69 Нобелеўскіх лаўрэатаў да яе раней ужо атрымалі Міжнародную прэмію Гайрднера. Прэмія ў памеры 100.000 канадскіх долараў уручаецца штогод, як правіла, некалькім (3-6) біёлагам або медыкам.
Таўрахенадэзоксіхолевая кіслата
Дзейнічае як дэтэргент для растварэння тлушчаў у тонкай кішцы і ўсмоктваецца за кошт актыўнага транспарту ў тэрмінальным аддзеле падуздышнай кішкі.
Булонь-сюр-Мэр
Эканоміка
Структура занятасці насельніцтва:
Цэнтральнаеўрапейскі летні час
Цэнтральнаеўрапейскі летні час (CEST, Central European Summer Time) — адна з назваў 2-га часавога пояса. Цэнтральнаеўрапейскі летні час на два гадзіны апярэджвае сусветны адзіны час. Яно выкарыстоўваецца пры пераходзе на летні час (пераклад стрэлак на гадзіну наперад) у большасці еўрапейскіх краін.
Геаграфія
Наступныя краіны і тэрыторыі выкарыстоўваюць цэнтральнаеўрапейскі летні час паміж 1:00 UTC апошняй нядзелі сакавіка і 1:00 UTC апошняй нядзелі кастрычніка:
9К55
9К55 «Град-1» — савецкая палкавая рэактыўная сістэма залпавага агню, створаная на базе РСЗА 9К51 «Град».
Эн Брэдстрыт
Творчасць
У творчасці Эн Брэдстрыт аддавала перавагу доўгім рэлійным паэмам і вершам на такія традыцыйцныя тэмы, як, напрыклад, поры года. Аўтарка дасціпных вершаў на тэмы штодзённага жыцця, а таксама поўных пяшчоты і любові вершаў, прысвечаных мужу і дзецям. Яна захаплялася англійскай метафізічнай паэзіяй, таму яе кніга «Дзясятая муза, якая ўзнікла нядаўна ў Амерыцы» (1650) адлюстроўвае ўплыў Эдмунда Спенсера, Філіпа Сіднея, а таксама іншых англійскіх паэтаў. Кніга была надрукавана ў Англіі, бо ў першыя гады існавання амерыканскіх калоніяў у іх не было друкарскіх варштатаў. Паэтэса часта скарыстоўвае складаныя параўнанні альбо пашыраныя метафары. Яе твор «Да майго дарагога і любага мужа» (публ. 1678) заснаваны на ўсходняй вобразнасці, тэме кахання і ідэі параўнання, якая была вельмі папулярнай у Еўропе ў тыя часы, але яна надае гэтаму рэлігійны сэнс у заключнай частцы паэмы.
Каралёва Слабада 2
Гісторыя
Згодна апісанню 1879 г., Каралеўская Слабада — цэнтр праваслаўнага прыходу ў II-ой благачыннай акрузе Бабруйскага павета, у 3-х вярстах ад паштовай дарогі, у 7 вярстах ад паштовай станцыі Баравая, у 35 вярстах ад павятовага горада і чыгункі. У навакольнай мясцовасці мелася т. з. «Каменная магіла», «якая была адчынена, і ў ёй знойдзена некалькі манет і 3 крыжыка на пахаванні.» На тэрыторыі прыходу быў таксама рымска-каталіцкі касцёл, «у якім на памяці яшчэ прыхаджан вялі частыя малебствы свяшчэннікі з уніятаў».
Іосіф Беньямінавіч Брашынскі
Біяграфія
Пахаваны на Камароўскіх могілках (у прыгарадзе Санкт-Пецярбурга).
Прэмія Асацыяцыі кінакрытыкаў Лос-Анджэлеса за найлепшую музыку
Лаўрэаты
Прэмія Асацыяцыі кінакрытыкаў Лос-Анджэлеса за найлепшую музыку прысуджалася з 1976 года. Пачынаючы з 2004 года, вызначалася таксама і другое месца — адзначана шэрым колерам фона.
Луі II (князь Манака)
Біяграфія
Калі Луі было 10 гадоў, яго бацькі развяліся, і Луі з’ехаў у Германію да айчыма, але неўзабаве быў вымушаны вярнуцца на радзіму для падрыхтоўкі да выканання княжацкіх абавязкаў. З прычыны нацягнутых і халодных адносін паміж імі Луі прыйшлося зноў пакінуць Манака і з’ехаць у Францыю, дзе паступіў у ваенную акадэмію Сен-Сір. Скончыўшы яе, ён паехаў у Алжыр у складзе Замежнага легіёна, дзе сустрэў спявачку з кабарэ, у якую горача закахаўся. Ён не ажаніўся з ёй, ведаючы, што бацька не дасць дазволу на гэты шлюб.
У 1944 годзе яго дачка Шарлота адмовілася ад правоў на прастол на карысць свайго сына, і новым князем стаў яго ўнук Рэнье III.
Віктар Міхайлавіч Чарноў
У час грамадзянскай вайны ўваходзіў у КАМУС. Рэзка пярэчыў супраць рашэння Уфімскай нарады аб стварэнні кааліцыйнай Дырэкторыі, у выніку чаго быў арыштаваны ў Екацярынбурзе калчакоўцамі, але вызвалены па патрабаванні белачэхаў. Жыў у падполлі ў Маскве. У 1920 годзе эміграваў у Чэхаславакію, затым у Францыю, а з 1941 — у ЗША. Памёр у Нью-Ёрку 15 красавіка 1952 года.
Макс фон Гальвіц
Пасля вайны
Пасля заканчэння вайны Макс фон Гальвіц 6 снежня 1918 года выйшаў у адстаўку. У 1920 годзе стаў членам нямецкага парламента ад Нямецкай нацыянальнай народнай партыі. Таксама займаўся напісаннем мемуараў. Аўтар кніг:
Сібірская язва
Сібі́рская я́зва (карбу́нкул злая́касны) (народная назва: вуглік) — вострая бактэрыяльная антрапазаанозная інфекцыя, якая характарызуецца інтаксікацыяй, развіццём серозна-гемарагічнага запалення скуры, лімфатычных вузлоў і ўнутраных органаў, і якая працякае ў скураной альбо септычнай форме.
Аляксей Іванавіч Шуба
Біяграфія
Памёр А. І. Шуба 26 лютага 1971 г. Пахаваны на Усходніх могілках у Мінску.
Мікалаеўшчына (Стаўбцоўскі раён)
Мікалаеўшчына — малая радзіма Якуба Коласа.
Мануэль Вісентэ Маса
Біяграфія
Маса нарадзіўся ў Буэнас-Айрэсе, вышэйшую адукацыю ва ўніверсітэце Сант’яга ў Чылі. У пачатку вызвольнага руху супраць Іспаніі, які ўзмацніўся ў Паўднёвай Амерыцы, Маса быў арыштаваны ў Ліме, у той час цэнтры віцэ-каралеўства Перу, а затым некаторы час правёў у зняволенні ў Буэнас-Айрэсе, атрымаў свабоду ў 1815 годзе. У тым жа годзе ён актыўна ўключыўся ў палітыку ў якасці старшыні Грамадзянскай камісіі юстыцыі Буэнас-Айрэса. У 1816 годзе ён заняў пасаду мэра аднаго з раёнаў Буэнас-Айрэса. У далейшым ён зблізіўся і завёў сяброўскія адносіны з Хуанам Мануэлем дэ Росасам. У 1820-х Маса актыўна ўдзельнічаў у палітычным жыцці. У 1823 годзе ён упершыню быў сасланы за ўдзел у паўстанні супраць Марціна Радрыгеса, а затым другі раз (1829) — за паўстанне супраць Хуана Лавалі.
Авіяўдары па Мэкэле (2021)
Гэтыя бамбардзіроўкі адбыліся, калі ўрадавая армія знаходзілася пад ціскам паўстанцаў у раёне Дэсэ.
Наступствы
Першы час бамбардзіроўкі адмаўляліся афіцыйнымі ўладамі, але пазней урад прызнаў, што авіяцыя здзейсніла серыю налётаў на горад. Як паведаміла Ethiopian Press Agency, авіяўдары былі нанесены па сродках масавай інфармацыі і камунікацыйным абсталяванні, якім карысталіся паўстанцамі. Са слоў прадстаўніка НФВТ Гетачу Рэда, мэтай нападаў з’яўляліся мірныя жыхары. Ён адзначыў, што 18 кастрычніка (панядзелак), дзень першай бамбардзіроўкі, з’яўляецца рынкавых днём у Мэкэле, што цягнула за сабой масавае скопішча людзей на кірмашах.
Мангышлак
Гісторыя
Старажытная гісторыя Мангышлака пакуль мала даследавана, аднак ёсць меркаванні, што першыя людзі трапілі на паўвостраў ужо ў палеаліце. У эпоху мезаліта на Мангышлаке і Усцюрце распаўсюдзілася культура паляўнічых і збіральнікаў, для якой была характэрна пласціністая тэхналогія апрацоўкі камня. У 7 тысячагоддзі да н. э. на яе развіццё аказалі ўплыў мігранты з Усходняй Еўропы. Рэшткі іх дзейннасці знойдзены на поўначы і ў цэнтральнай частцы Мангышлака. У пазнейшыя перыяды археолагамі зафіксаваны перасяленні з паўночнага Прыкаспія і Сярэдняй Азіі. У 3 - 2 тысячагоддзях у выніку апустыньвання навакольных тэрыторый пачаўся паступовы працэс пераходу да жывёлагадоўлі. З сярэдзіны 2 тысячагоддзя да н. э. будаваліся купальныя могільнікі. Знойдзены каменныя скульптуры жалезнага века.
Пасля далучэння казахаў Малодшага жуза ў XVIII ст. да Расійскай імперыі цікавасць да Мангышлака адрадзілася, паколькі ён быў стратэгічным пунктам для экспансіі ў Сярэднюю Азію. 18 мая 1834 г. расійская экспедыцыя заснавала крэпасць Нова-Аляксандраўск (сучасны горад Актау) і фармальна далучыла Мангышлак да Расіі. Падчас вайны з Хівінскім ханствам у 1873 г. Мангышлак выкарыстоўваўся для дыслакацыі і наступлення расійскіх войск.
У 1936 г. Мангышлак стаў часткай Казахскай ССР. З 1991 г. — часткай незалежнага Казахстана. З 1950-ых гг. з'яўляецца адным з галоўных цэнтраў нафтаздабычы ў Казахстане.
Сцяг Каларада
Сцяг Каларада (Flag of Colorado) - адзін з сімвалаў амерыканскага  штата Каларада.
Ніпмук
Пасля разгрому пеквот трапілі ў фактычную залежнасць ад англійскіх каланістаў, якія скуплялі іх найбольш урадлівыя землі. Пасля 1650 г. пурытанскія місіянеры заснавалі для ніпмук 12 так званых «малельных вёсак», дзе разам з хрысціянствам навязваўся еўрапейскі лад жыцця. Ніпмук удзельнічалі ў місіянерскай дзейнасці сярод іншых алганкінскіх народаў Новай Англіі. Аднак падчас вайны караля Філіпа частка воінаў на чале правадыра Сэма выступіла супраць англічан. У 1675 г. яны нападалі на Брукфілд і Дэрфілд. Пасля заканчэння вайны англічане працягвалі пераследваць саюзнікаў караля Філіпа, забівалі іх або ператваралі ў рабоў і высылалі ў Вест-Індыю. Выжылыя гуртаваліся вакол малельных вёсак і нават захоўвалі самакіраванне.
Гірт Годвінсан
Гірт Годвінсан (Gyrð; Gyrth; каля 1032 — 14 кастрычніка 1066) — англасаксонскі арыстакрат, эрл Усходняй Англіі (з 1055 г.) прадстаўнік дому Годвіна і малодшы брат караля Гаральда II, актыўны ўдзельнік абароны Англіі ад нармандскіх заваёўнікаў.
Біяграфія
Пасля смерці Годвіна ў 1053 г. старэйшы сын Гаральд атрымаў у спадчыну тытул эрла Уэсэкса, а Гірту праз два гады было перададзена былое эрлства Гаральда, якое ўключала Усходнюю Англію, Кембрыджшыр і Оксфардшыр. Разам з рэгіёнамі, размешчанымі пад кантролем іншых братоў, дом Годвіна кіраваў практычна ўсёй тэрыторыяй Англіі, за выключэннем заходняй часткі Сярэдняй Англіі (Мерсія). Уплыў Гірта яшчэ больш узмацніўся з узыходжаннем напачатку 1066 г. яго брата Гаральда на англійскі прастол.
Факультэт фізікі і інфармацыйных тэхналогій ГДУ імя Ф. Скарыны
'''Факультэт фізікі і інфармацыйных тэхналогій ГДУ імя Ф. Скарыны''' — адзін з факультэтаў Гомельскага дзяржаўнага ўніверсітэта імя Францыска Скарыны.
Australopithecus garhi
Гісторыя адкрыцця
Выкапневыя астанкі гэтага віду былі знойдзены ў 1996 годзе групай навукоўцаў пад кіраўніцтвам эфіёпскага палеантолага Берхана Асфаў (Berhane Asfaw) і яго амерыканскага калегі Ціма Уайта (White). Пошукавыя работы праводзіліся ў Афарской нізіне (Afar Depression) Эфіопіі ў адкладах Боўры (Bouri Formation).
Акт аб дэмакратыі ў Беларусі (2004)
Закон выказвае меркаванне Кангрэса пра тое, што беларускія ўлады не павінны атрымліваць розныя тыпы негуманітарнай фінансавай дапамогі з боку ЗША. Ён таксама заклікае прэзідэнта ЗША паведамляць Кангрэсу аб продажы зброі Беларуссю дзяржаўным спонсарам тэрарызму, а таксама аб асабістай маёмасці і актывах высокапастаўленых беларускіх чыноўнікаў.
Сонда
Апісанне
Сонда ўтвараецца пры перавальванні марскога ўмеранага паветра з Ціхага акіяна праз Анды. Амаль уся вільгаць застааецца на заходніх наветраных схілах гор у выглядзе ападкаў, а прасохлае сухое паветра, спускаючыся з шасцікіламетровага грэбня, награецца і ўрываецца на раўніны Пампы цёплым ветрам — сонда. Звычайная хуткасць ветру — 40 км/г. Самыя моцныя парывы сонды характэрны для аргенцінскіх правінцыяў Сан-Хуан, Мендоса, Ла-Рыёха (рэгіён Куё), дзе Анды дасягаюць найбольшае вышыні. На поўначы ўтварэнню сонды перашкаджае вялікая шырыня нагор’я Пуна.
CorelDRAW
Бягучая версія прадукта — CorelDRAW Graphics Suite 2018 — даступная толькі для Microsoft Windows. Больш раннія версіі выпускаліся таксама для macOS і Linux; апошняя версія для Linux — 9-я, выпушчаная ў 2000 годзе.